《自柳至平乐书所见四首 其四》
明代·袁帙

昭平滩险恶，最险是龙头。药弩弦齐彀，铜刀鞘屡抽。

红巾翻把隘，白昼竞钩舟。倘得山韩将，狐群岂足忧。

作者简介：（ 1502—1547）明苏州府吴县人，字永之，号胥台山人。袁褒弟。嘉靖五年进士。选庶吉士。张璁恶之，谓其人不宜在禁近，出为刑部主事，改兵部。坐官衙失火，谪戍湖州千户所。赦归，官至广西按察佥事。有《皇明献实》、《吴中先贤传》、《世纬》、《胥台集》。